Maidu Varik

Maidu Varik (sündinud 14. mail 1961 KuressaaresMaidu Variku CV portaalis opetaja.ee (vaadatud 4. veebruaril 2013)) on eesti pedagoog.

Haridus
1979–1984 õppis ta Tartu Riikliku Ülikooli ajalooteaduskonnas ajaloo- ja ühiskonnaõpetuse õpetaja erialal. 1984 kaitses ta lõputöö "Kodavere kihelkonna arheoloogilised muistised esiaja lõpul" (juhendaja Vilma Trummal).Tartu Ülikooli ajalooteaduskonna üliõpilaste diplomitööd". Kleio 3. Tartu 1991. Lk 121

1992 lõpetas ta Tartu Ülikooli psühholoogia erialal koolipsühholoogina, 2001. aastal omandas ta TPÜ Täiskasvanute Hariduse Keskuse 460-tunnisel koolijuhtide põhikoolitusel koolijuhi kvalifikatsiooni ning 2002–2004 õppis ta Tallinna Pedagoogikaülikooli informaatika osakonnas multimeediumi ja õpisüsteemide eriala magistrantuuris.

Töökäik
1984–1989 töötas ta õpetajana Kaali 9-klassilises koolis, ühtlasi kohakaasluse alusel Kingissepa 2. Keskkoolis ajalooõpetajana ja Kingissepa Õhtukeskkoolis õpetajana. 1989–1996 oli ta Kuressaare Gümnaasiumi ajaloo- ja ühiskonnaõpetuse õpetaja, 1996–2007 samas direktori asetäitja õppekasvatustöö alal, ajaloo- ja ühiskonnaõpetuse õpetaja ning õpetaja-metoodik.

Varik on olnud ühiskonnaõpetuse riikliku ainenõukogu esimees, korraldanud Tiigrihüppe Sihtasutuse õpetajate arvutikoolitusi Saare maakonnas ning olnud European Schoolneti projekti "Spring Day in Europe" pedagoogiline koordinaator Eestis 2004–2007. Samuti on ta andnud TLÜ Avatud Ülikoolis e-kursust "Ühiskonnaõpetus põhikooli mitmekultuurilises klassis".

Ta on avaldanud ühiskonnaõpetuse töövihikuid (ka vene keeles), ülesannete kogu ühiskonnaõpetuse riigieksamiks valmistujale ning käsiraamatu (2001).Maidu Variku teosed Rahva Raamatu veebipoes (vaadatud 4. veebruaril 2013)

Ühiskondlik tegevus 
Maidu Varik on Kuressaare linnavolikogus linnakodaniku komisjoni liige ning Saare Maakohtu rahvakohtunik.

Tunnustus
2000 Kodanikupäeva aumärk
2001 Kuressaare linnavalitsuse preemia "Aasta tegu hariduses"
2005, kevad Variku ühiskonnaõpetuse tunni jaoks koostatud virtuaalne õppetund "Inimõigused" parimaks tööks Tiigrihüppe Sihtasutuse, Koolielu portaali ja Microsofti 2005. aasta kevadel korraldatud uuendusmeelsete õpetajate konkursil "Virtuaalne õppetund"
2005 aasta õpetaja
2006, 17. august Johannes Käisi preemia

Isiklikku
Maidu Varik on abielus, tal on kolm last. Tema isa oli Uno Varik.

Viited

Välislingid
Madli Leikop "Maidu Varik: õpetamine on pidev õppimine" Koolielu, 16.03.2012
Rita Loel "Sirje Kereme ja Maidu Variku töö sai esikoha" Saarte Hääl, 15.01.2011
Monika Puutsa "Maidu Varik pälvis võidu õppevahendite konkursil" Meie Maa, 14. jaanuar 2010
"Saare Maakonna Aasta õpetaja 2005 on Maidu Varik" Saarlane.ee/Raadio Kadi, 14.09.2005
Maidu Varik Eesti rahvusbibliograafia andmebaasis

Kategooria:Eesti pedagoogid
Kategooria:Tartu Ülikooli ajalooteaduskonna vilistlased
Kategooria:Tartu Ülikooli filosoofiateaduskonna vilistlased
Kategooria:Sündinud 1961